EkBass/fiwiki-20250220-pages-articles huggingface dataset:
Andy Reid

Andrew Walter "Andy" Reid (s. 19. maaliskuuta 1958 Los Angeles, Kalifornia) on yhdysvaltalainen amerikkalaisen jalkapallon valmentaja, joka toimii NFL:n Kansas City Chiefsin päävalmentajana. Reid on mormoni ja opiskeli Brigham Youngin yliopistossa. Siellä hän myös aloitti valmentajan uransa. Valmennettuaan yliopistotasolla kymmenen vuoden ajan Reid palkattiin Green Bay Packersin hyökkäyksen apuvalmentajaksi vuonna 1992. Hän oli mukana voittamassa Green Baylle Super Bowlia vuonna 1996.Andy Reid. Famous mormons. Viitattu 5.1.2013.Andy ReidPro Football Reference. ==Philadelphia Eagles== Philadelphia Eagles palkkasi Andy Reidin päävalmentajakseen vuonna 1999. Reidin kausi päävalmentajana oli pitkään menestyksekäs. Hän käänsi liigan pohjilla pitkään olleen joukkueen kurssin ja johdatti sen pudotuspeleihin jo toisella kaudellaan. Vuonna 2004 joukkue selvisi Super Bowliin asti, mutta loppuottelussa New England Patriots osoittautui paremmaksi. Tämän lisäksi Eagles on Reidin johdolla ollut neljä kertaa NFC:n loppuottelussa eli NFL:n välierissä. Reidiä pidetään erityisen hyvänä pelinrakentajien kehittäjänä. Vuoden 1999 NFL:n varaustilaisuudessa Eagles varasi pelinrakentajakseen Donovan McNabbin, jonka kanssa yhteistyö kesti hyvällä menestyksellä kymmenen vuotta. Kaudella 2009 Eagles teki sopimuksen paluuta liigaan tehneen Michael Vickin kanssa, joka Reidin valmennuksessa sai uransa uuteen nousuun. Reidin kaksi viimeistä kautta Eaglesin peräsimessä sujuivat kehnosti, vaikka joukkue panosti kovasti hankkimalla mm. kulmapuolustaja Nnamdi Asomughan vapaana agenttina. Reid toimi Eaglesin päävalmentajana kauden 2012 loppuun asti.Reid fired: Eagles cut ties with much emotion.Delware online 31.12.2012. Viitattu 5.1.2013. ==Kansas City Chiefs== Kansas City Chiefs oli kaudella 2012 NFL:n huonoin joukkue ja antoi kauden päätteeksi potkut päävalmentaja Romeo Crennelille sekä toimitusjohtaja Scott Piolille. Nopeasti edenneiden neuvotteluiden jälkeen joukkue palkkasi uudeksi päävalmentajakseen Andy Reidin viisivuotisella sopimuksella.Andy Reid is officially the Chiefs’ new coach Kansas City Star 4.1.2013. Viitattu 5.1.2013.Chiefs on ollut NFL:n kestomenestyjä Reidin johdolla. Joukkue on selvinnyt pudotuspeleihin säännöllisesti. Menestystä pudotuspeleissä saatiin kuitenkin odottaa kauteen 2019 asti, jonka päätteeksi Chiefs eteni loppuotteluun 50 vuoden tauon jälkeen. Chiefs kaatoi Super Bowlissa San Francisco 49ersin 31-20.Yle: Kansas City Chiefs Super Bowlin mestariksi 50 vuoden tauon jälkeen – Patrick Mahomes odotetusti finaalin arvokkain pelaaja ==Yksityiselämä== Andy Reidillä ja hänen vaimollaan Tammylla on viisi lasta. Heidän vanhin poikansa Garrett kuoli huumeiden yliannostukseen vuonna 2012.Garrett Reid, son of Andy, found deadESPN.com. Viitattu 5.1.2013 ==Lähteet== Luokka:Yhdysvaltalaiset amerikkalaisen jalkapallon valmentajat Luokka:Vuonna 1958 syntyneet Luokka:Elävät henkilöt
Erik Henrikinpoika Fleming

Erik Henrikinpoika Fleming (19. helmikuuta 1616 Edeby – 19. huhtikuuta 1679 Botkyrka) oli ruotsalainen valtaneuvos ja vara-amiraali Henrik Flemingin poika. Erik Fleming toimi Ruotsin valtiopäivien maamarsalkkana vuosina 1654 ja 1655. ==Kuvia== Flemingska palatset 2009b.jpg|Erik Flemingin rakennuttama palatsi Tukholman kuninkaanlinnan aukiolla. ==Lähteet== Luokka:Ruotsalaiset poliitikot Luokka:Valtaneuvokset Luokka:Vuonna 1616 syntyneet Luokka:Vuonna 1679 kuolleet
Rockin’ Robin

Rocki’n Robin on Bobby Dayn levyttämä kappale, joka julkaistiin vuonna 1958. Sen kirjoitti Leon René. Kappale oli Dayn ainoa hittisingle sen saavutettua toisen sijan Billboardin Hot 100 -listalla. == Michael Jacksonin versio == Yhdysvaltalainen laulaja Michael Jackson levytti kappaleesta coverin, joka julkaistiin singlenä hänen soolouransa ensimmäiseltä albumilta Got to Be There helmikuussa 1972. Kappaleesta syntyi albumin suurin hitti sen saavutettua toisen sijan sekä Billboardin Hot 100 -listalla että kuumpimpien R&B-kappaleiden; listalla. === Kappaleet === * A) ”Rockin’ Robin” – 2:30 * B) ”Love Is Here and Now You’re Gone” – 2:51 == Listasijoitukset == Lista (Bobby Day, 1958) Korkein sijoitus Yhdysvaltain Billboard Hot 100 2. Lista (Michael Jackson, 1972) Korkein sijoitus Yhdysvaltain Billboard Hot 100Billboard.com - Artist Chart History - Michael Jackson 2\. Yhdysvaltain myydyimmät soul-singlet 2\. == Lähteet == Luokka:Vuoden 1958 kappaleet Luokka: Michael Jacksonin kappaleet
Epcot

Epcot on Walt Disney Worldiin kuuluva teemapuisto, joka sijaitsee Orlandossa, Floridassa. Vuosittain siellä käy noin 11 miljoonaa ihmistä, mikä tekee siitä maailman kuudenneksi eniten vieraillun teemapuiston, ja Disney Worldin kakkosen Magic Kingdomin jälkeen. Jos Disney World lasketaan yhdeksi kohteeksi, se on maailman suosituin. EPCOT on lyhenne sanoista Experimental Prototype Community of Tomorrow, ”kokeellinen malli huomispäivän yhteisöstä”. Walt Disney haaveili, että Epcotista olisi rakennettu oikea kaupunki, jossa hyödynnettäisiin uusinta teknologiaa. Disneyn kuoleman jälkeen suunnitelmia muutettiin vähemmän kunnianhimoisiksi. Puisto avattiin vuonna 1982. Se koostuu kahdesta osasta: Future World (”tulevaisuuden maailma”) ja Worlds Showcase (”maailmannäyttely”). Future World -osassa on kahdeksan paviljonkia, joista monilla on yrityssponsori. Esimerkiksi Exxon sponsoroi energia-aiheista näyttelyä ja vuonna 2013 avattua Innovaatio-teemanäyttelyä sponsoroi IBM. World Showcase -osassa on oikeiden maailmannäyttelyiden tavoin eri maiden paviljonkeja. Yksitoista paviljonkia on sijoitettu suuren tekojärven rannoille. Tekojärvellä järjestetään joka ilta ilotulitus sekä vesi- ja valoshow. Yksityiskohtia eri maiden paviljongeista: File:EpcotUKCottage.JPG|Englanti File:EPCOT-Torii.jpg|Japani File:Mexico, Epcot (3664318112).jpg|Meksiko == Lähteet == == Aiheesta muualla == Luokka:Disney Luokka:Orlandon huvipuistot
Bally’s Las Vegas

Bally's Las Vegas (aikaisemmin tunnettu nimellä MGM Grand Hotel and Casino) on Las Vegas Stripillä sijaitseva hotelli ja kasino. Luokka:Las Vegasin hotellit Luokka:Las Vegasin kasinot
Doubleday

Doubleday on yhdysvaltalainen kirjankustantamo. F. N. Doubleday ja Samuel McClure perustivat yrityksen 1897 nimellä Doubleday & McClure Company. == Lähteet == Luokka:Yhdysvaltalaiset kirjankustantamot
Ruusukatara

Ruusukatara eli katara eli punatalvio (Catharanthus roseus)Suomen Lajitietokeskus: Ruusukatara (Catharanthus roseus)Kassu – Kasvien suomenkieliset nimet: Katara eli punatalvio (Catharanthus roseus) on oleanterikasvien heimoon kuuluva varpu. Luonnostaan sitä esiintyy endeemisenä Madagaskarilla, mutta koristeviljelyn myötä se on levinnyt kaikkialle tropiikkiin ja subtrooppisille alueille.Madagascar Catalogue == Tuntomerkit == Ruusukatara on ikivihreä varpu tai pieni pensas, joka voi kasvaa metrin korkuiseksi. Kiiltävät, melko jäykät lehdet sijaitsevat pareittain molemmin puolin vartta ja ovat 5–8 cm pitkiä. Torvimaisessa kukassa on viisi terälehteä ja se on tyypillisesti läpimitaltaan neljä senttimetriä. Kukan väri on tavallisesti vaaleanpunainen, mutta myös valko-, puna- ja purppurakukkaisia lajikkeita viljellään.Floridata == Käyttö == Ruusukatara on suosittu koristekasvi. === Lääkekäyttö === Ruusukataraa on käytetty lääkeyrttinä muun muassa malarian, ihotautien, ripulin, hypertension ja diabeteksen hoitoon.Flora of China Kasvista eristettyä kahta alkaloidia, vinblastiinia ja vinkristiiniä, käytetään useiden syöpien, kuten Hodgkinin taudin, leukemian ja rintasyövänVincristine / Vinblastine ja munasarjasyövän hoidossa. Vinkristiinin käyttö on mullistanut erityisesti lasten leukemian hoidon, eikä juuri kukaan kuole siihen, toisin kuin ennen jolloin lähes kaikki kuolivat. Ainetta ei kuitenkaan voida syntetisoida, sillä sen rakenne on niin monimutkainen. Grammaan lääkettä menee 500 kiloa kasvinlehtiä, ja hinta on 13 000 euroa. Syntetisointia selvitetään EU:n rahoittamassa tutkimuksessa VTT:ssäJaana Savolainen, Uutta liiketoimintaa marjoista: Punatalvio parantaa lasten leukemiaa. Helsingin Sanomat 14.2.2014 s. A29 == Lähteet == == Aiheesta muualla == *ITIS: Catharanthus roseus *United States Department of Agriculture (USDA): Catharanthus roseus *Centre for Agriculture and Biosciences International (CABI): Catharanthus roseus (Madagascar periwinkle) *Plantwise: Madagascar periwinkle (Catharanthus roseus) Luokka:Oleanterikasvit Luokka:Lääkekasvit
Katara

Katara on kuvitteellinen hahmo animaatiosarjoissa Avatar ja The Legend of Korra. Hän on 14-vuotias tyttö ja ainoa vedentaitaja Eteläiseltä vesiheimolta. Katara ja hänen isoveljensä Sokka löytävät Aangin, kauan kadoksissa olleen avatarin ja lähtevät tämän mukaan lyömään Tulikansan ja palauttamaan rauhan maailmaan. Katara esiintyy myös The Last Airbender -elokuvassa, keräilykorteissa, T-paidoissa, videopeleissä ja sarjakuvissa. Kataraa esittää alkuperäisessä animaatiosarjassa Mae Whitman, The Legend of Korrassa Eva Marie Saint ja The Last Airbender -elokuvassa Nicola Peltz. == Katara animaatiosarjoissa == === Avatar === ==== Ennen sarjan tapahtumia ==== Kataran ollessa kahdeksanvuotias hänen äitinsä Kya uhrasi oman henkensä suojellakseen Kataraa Tulikansan hyökkäyksestä. Häntä kiinnosti harjoitella vedentaitamistaan, mutta alistui siivoamaan ja laittamaan ruokaa hänen isoveljensä Sokan harjoitellessa soturiksi. Myöhemmin heidän isänsä Hakoda ja muut Eteläisen vesiheimon soturit lähtivät sotaan Tulikansaa vastaan ja Katara ja Sokka jäivät kylään heidän isoäitinsä Kannan kanssa. ==== Kirja 1: Vesi ==== Sarjan tapahtumat alkavat kun Katara ja Sokka löytävät 12-vuotiaan tuulentaitaja Aangin jäävuoresta. Heille selviää myös, että tämä on Avatar. Katara haluaa vedentaitamisen mestaroimisen toivossa lähteä Aangin mukaan ja Aang, Katara ja Sokka lähtevät yhdessä etsimään mestaria Pohjoisesta vesiheimosta. Sinne päästyään mestari Pakku kieltäytyy opettamasta Kataraa heimon perinteiden mukaan, mutta muuttaa mielensä nähdessään tämän kaulakorun, jonka Pakku antoi Kataran isoäidille. Katara kovalla työllään saavuttaa Vedentaitamisen mestarin arvonimen ja saa tehtäväksi opettaa Aangille loput vedentaitamistekniikat. Tämän jälkeen ystävykset matkustavat Maan valtakuntaan, jotta Aang voisi oppia maantaitamista. ==== Kirja 2: Maa ==== Toph Beifong liittyy heidän joukkoonsa opettaakseen Aangille maantaitamista. Katara riitelee Tophin kanssa, mutta heistä tulee sittemmin ystävyksiä. Maan valtakunnan pääkaupungissa, Ba Sing Seissä, Zukon sisko Azula lähes tappaa Aangin, mutta Katara onnistui parantamaan tämän. ==== Kirja 3: Tuli ==== Tulikansan saastuttaman järven luona olevassa kylässä Katara esiintyy 'Maalattuna naisena' auttaakseen kyläläisiä. Vanha nainen nimeltään Hama paljastuu Tulikansan sieppaamaksi Eteläisen vesiheimon vedentaitajaksi. Hama opettaa Kataralle vedentaitamista ja käy ilmi että tämä oli siepannut ihmisiä luolaan verentaitamisen avulla. Kun Hama uhkaa Aangin ja Sokkan henkeä, Katara joutuu itse käyttämään verentaitamista estääkseen hänen aikeensa. Kyläläiset vangitsevat Haman, mutta tämä onnittelee itkuista Kataraa verentaitajaksi tulemisesta. == Lähteet == Luokka:Avatarin hahmot Luokka:Kuvitteelliset lapsisotilaat Luokka:Kuvitteelliset kamppailulajien harrastajat Luokka:Kuvitteelliset maagikot
Maïné-Soroa

Maïné-Soroa on kaupunki Nigerissä. Se sijaitsee maan kaakkoisosassa lähellä Nigerian rajaa. Kaupunki on Diffan alueeseen kuuluvan Maïné-Soroan departementin keskus. Sen kautta kulkee N1-valtatie. Asukkaita on 12 400 henkeä (vuonna 2010). 1800-luvun alussa perustettu kaupunki kuului aluksi Bornun ja myöhemmin Zinderin sulttaanikuntiin. Seudun asukkaat harjoittavat maanviljelyä ja karjanhoitoa. Kaupungissa on lentokenttä. Nigerin entinen presidentti Mamadou Tandja on kotoisin Maïné-Soroasta. ==Lähteet== Luokka:Maïné-Soroan departementti Luokka:Nigerin kaupungit
Maïné-Soroa (departementti)

Maïné-Soroa on departementti Nigerin Diffan alueella. Sen pinta-ala on 16 300 neliökilometriä. Asukkaita on 195 900 henkeä (vuonna 2010). Departementin keskus on Maïné-Soroan kaupunki. Sen lisäksi siihen kuuluvat Foulatarin, Goudoumarian ja N’Guelbetyn maalaiskunnat. Asukkaat ovat etupäässä maanviljelyä ja karjanhoitoa harjoittavia kanureja ja fulbeja. ==Lähteet== *
Ansprand

Ansprand (k. 712) oli langobardien kuningas vuonna 712. Hän oli alaikäisen kuningas Liutpertin sijaishallitsija, mutta joutui pakenemaan Italiasta vuonna 702 Liutpertin hävittyä taistelussa Aripert II:n joukoille. Ansprand vietti kymmenen vuotta maanpaossa Baijerin herttuan Theutpertin luona. Theutpert ja Ansprand valloittivat Italian maanpakolaisvuosien jälkeen, ja Ansprandista tuli lyhyeksi aikaa kuningas. == Lähteet == Luokka:Langobardien kuninkaat Luokka:Vuonna 712 kuolleet Luokka:Syntymävuosi tuntematon
Caro Emerald

Caro Emerald (oik Caroline Esmeralda van der Leeuw, s. 26. huhtikuuta 1981 Amsterdam, Alankomaat) on hollantilainen jazz-laulaja. Hän julkaisi 6. heinäkuuta 2009 singlensä "Back It Up". Hänen debyyttialbuminsa Deleted Scenes from the Cutting Room Floor oli hollantilaisella albumilistalla 30 viikkoa listaykkösenä ja ohitti Michael Jacksonin Thrillerin ennätyksen yhdellä viikolla. Albumi oli Alankomaiden myydyin albumi vuonna 2010, ja se on myynyt yli 270 000 kappaletta tähän mennessä. 3. lokakuuta 2010, Van der Leeuw sai hollantilaisen musiikkipalkinnon "Edison" (Paras naisartisti). == Aiheesta muualla == Luokka:Vuonna 1981 syntyneet Luokka:Elävät henkilöt Luokka:Alankomaalaiset jazzlaulajat
Elinpiiri

Elinpiiri tarkoittaa aluetta, jolla eläinyksilö liikkuu säännöllisesti suorittaessaan normaaleja rutiinejaan, kuten ravinnon hankintaa ja lisääntymistä. Elinpiiri voidaan myös määritellä pesän ympärillä olevaksi alueeksi, jolla eläin liikkuu kerätessään ravintoa.Burt, W.H (1943) Territoriality and Home Range Concepts as Applied to Mammals. Journal of Mammalogy, Vol 24, No. 3, s. 350-351 Ydinalueet ovat elinpiirin käytetyimpiä alueita. Elinpiirissä voi olla useita ydinalueita riippuen sen koosta.Samuel, M.D., Pierce, D.J. & Garton, E.O. (1985) Identifying areas of concentrated use within the home range. Journal of Animal Ecology, Vol. 54, No. 3; s. 711-719 Elinikäinen elinpiiri tarkoittaa eläinyksilön koko elinaikana käyttämää aluetta, johon sisältyy yksilön kesä- ja talviaikaiset elinpiirit, muuttoreitit ja lisääntymiseen liittyvä liikehdintä.Jewell, P.A (1966) The concept of home range in mammals. Symposia of the Zoological Society of London s. 85-109 Elinpiiriä ei puolusteta saman lajin yksilöitä vastaan, mutta yksilöiden elinpiirien ollessa päällekkäisiä eläimet välttävät toisiaan. Territoriaalisilla eläimillä elinpiirin puolustettavaa osaa kutsutaan reviiriksi. ==Katso myös== * Reviiri * Elinympäristö == Lähteet == Luokka:Etologia
I Am Love

I Am Love oli The Jackson 5 -yhtyeen viimeinen top 20 -hitti Motown Recordsilla. Yhdysvalloissa se nousi R&B; -listalla sijalle 3 ja Hot 100 -listalla sijalle 15. == Listasijoitus == Lista (1974) Korkein sijoitus Billboard Hot 100 15 US Hot R&B;/Hip-Hop Songs 3 Luokka:The Jackson 5:n kappaleet Luokka: Vuoden 1974 kappaleet
N’Guigmi (departementti)

N’Guigmi on departementti Nigerin Diffan alueella. Sen pinta-ala on 133 005 neliökilometriä. Asukkaita on 75 200 henkeä (vuonna 2010). Departementin keskus on N’Guigmin kaupunki. Sen lisäksi siihen kuuluvat Kablewan ja N’Gourtin maalaiskunnat. Seudulla asuu tubuja, arabeja, fulbeja, budumia, kanureja ym. Seudulta löydettiin öljyesiintymiä 1970-luvun lopussa. Niiden hyödyntämisestä sovittiin Kiinan valtion öljy-yhtiön kanssa vuonna 2008. ==Lähteet== *
National-Filmi

National-Filmi Oy on vuonna 1977 perustettu suomalainen elokuvayhtiö. Yhtiön toiminta lakkasi vuonna 1990National-Filmi Oy | Elonet, mutta se perustettiin uudelleen vuonna 2006 National Filmi Oy | Kauppalehden yrityshaku == Elokuvat == Elokuva Ohjaaja Vuosi Syksyllä kaikki on toisin Mikko Niskanen 1978 Ajolähtö Mikko Niskanen 1982 Mona ja palavan rakkauden aika Mikko Niskanen 1983 Elämän vonkamies Mikko Niskanen 1986 Nuoruuteni savotat Mikko Niskanen 1988 Petos Taavi Kassila 1988 Pohjanmaa Pekka Parikka 1988 Talvisota Pekka Parikka 1989 Porttikielto taivaaseen Tapio Suominen 1990 Vääpeli Körmy ja marsalkan sauva Ere Kokkonen 1990 == Aiheesta muualla == * * National-Filmi IMDb:ssa == Lähteet == Luokka:Suomalaiset elokuvayhtiöt
Dancing Machine (kappale)

Dancing Machine on The Jackson 5 -yhtyeen vuonna 1973 levyttämä kappale, joka julkaistiin singlenä helmikuussa 1974. Se oli yhtyeen ensimmäinen Top 10 -hitti Yhdysvalloissa sitten vuonna 1971 julkaistun "Sugar Daddy" -singlen. Singleä myytiin maailmanlaajuisesti yli kolme miljoonaa kappaletta ja se toi yhtyeelle toisen grammy-ehdokkuuden vuonna 1975. Kappale alun perin levyettiin G.I.T.: Get It Together -albumille. Kappale julkaistiin uudelleen miksattuna yhtyeen seuraavalla studioalbumilla Dancing Machine singlen menestyksen johdosta. Kappaletta esittäessään Michael Jackson popularisoi "robotti" -tanssiliikkeen. == Listasijoitus == Lista (1974) Korkein sijoitus Billboard Hot 100 2 US Hot R&B;/Hip-Hop Songs 1 Luokka: Michael Jacksonin kappaleet Luokka: Vuoden 1974 kappaleet
Anti-Defamation League

Anti-Defamation League (lyhenne ADL, aluksi nimellä Anti-Defamation League of B'nai B'rith) on yhdysvaltalainen vuonna 1913 perustettu kansalaisjärjestö, joka toimii kansainvälisesti. ADL ilmoittaa torjuvansa ääriajattelua, taistelevansa antisemitismiä ja kaikenlaista kiihkoilua vastaan, toimivansa demokratian tukemiseksi, suojelevansa kansalaisoikeuksia ja tukevansa Israelia. Sillä on Yhdysvalloissa 25 toimistoa ja yksi toimisto Israelissa. Sen pääkonttori sijaitsee New Yorkissa. == Toiminta == ADL pitää silmällä erilaisten ääriryhmien ja ääriliikkeiden toimintaa. Vuonna 2008 ADL auttoi tiedoillaan ATF:ää pidättämään äärioikeistolaisiin piireihin yhteydessä olleet kaksi pommi-iskuja suunnitellutta miestä. ADL oli yhtenä taustavoimista Stop Hate for Profit -kampanjassa, jossa useat kansalaisjärjestöt kannustivat yrityksiä lopettamaan mainostamisen Metan omistamissa Facebookissa ja Instagramissa heinäkuun 2020 ajaksi, jotta Meta ottaisi käyttöön tiukemmat säännöt rasistisen ja vihaa lietsovan sisällön kitkemiseksi. Boikotti levisi Yhdysvalloista Eurooppaan kesäkuun lopussa. Kampanjaan ilmoitti osallistuvansa yli 1 200 yritystä. Elon Musk on arvostellut ADL:aa siitä, että se on pyrkinyt "tappamaan Twitterin" väittämällä sitä tai Muskia antisemitistiseksi. Muskin mukaan ADL on vastuussa suurimmasta osasta Twitterin mainostulojen menetyksestä. Syyskuussa 2023 Twitterin käyttäjät aloittivat #BantheADL- kampanjan, jolla haluttiin poistaa ADL alustalta. == Katso myös == * Sionismi == Lähteet == * ADL helped probe into neo-Nazis, Jewish Telegraph Agency (JTA)(reprinted by the Jerusalem Post), Lokakuun 28, 2008. * "ADL Denounces Peta for its "Holocaust On Your Plate" Campaign; Calls Appeal for Jewish Community Support 'The Height Of Chutzpah'" (Press release). ADL. Helmikuun 24, 2003. === Viitteet === == Aiheesta muualla == * Järjestön kotisivut Luokka:Antisemitismi Yhdysvalloissa Luokka:Juutalaisuus Yhdysvalloissa Luokka:Yhdysvaltalaiset järjestöt Luokka:Juutalaiset järjestöt Luokka:Kansalaisjärjestöt
Serbia Open

Serbia Open oli Belgradissa, Serbiassa järjestettävä miesten tennisturnaus, joka kuului ATP World Tour 250 -sarjaan. Turnaus on ensimmäinen Serbiassa järjestetty tennisturnaus. Novak Đokovićin perhe sekä Serbian hallitus ostivat turnaukseen oikeudet Dutch Openilta. Novakin setä Goran toimi turnauksen johtajana. Turnaus oli viimeisen kerran mukana ATP-kalenterissa vuonna 2012. == Voittajat == Vuosi Kaksinpeli Nelinpeli 2009 Novak Đoković Łukasz Kubot / Oliver Marach 2010 Sam Querrey Santiago González / Travis Rettenmaier 2011 Novak Đoković František Čermák / Filip Polášek 2012 Andreas Seppi Jonathan Erlich / Andy Ram == Lähteet == == Aiheesta muualla == *Turnauksen kotisivut *Turnaus ATP:n sivuilla Luokka:Tennisturnaukset Luokka:Serbian tennis
War Child (järjestö)

War Child on Yhdistyneessä kuningaskunnassa vuonna 1993 perustettu järjestö, joka keskittyy tarjoamaan apua konfliktialueilla sijaitseville lapsille. Järjestö käyttää hyväkseen elokuva- ja viihdealoja kerätäkseen rahaa järjestön toimintaan entisessä Jugoslaviassa. Pian War Child UK -järjestön perustamisen jälkeen perustettiin myös Hollantiin ja Pohjois-Amerikkaan omat yksiköt. == Aiheesta muualla == *Järjestön kotisivut Luokka:Brittiläiset hyväntekeväisyysjärjestöt Luokka:Kansainväliset järjestöt
North Sydney Girls High School

North Sydney Girls High School (NSGHS) on Crows Nestissä, Sydneyssä, Australiassa sijaitseva akateemisesti valikoiva julkinen high school tytöille. Vuonna 1914 perustetussa koulussa on noin 930 oppilasta luokilla 7-12. Sisäänpääsy kouluun perustuu kokonaan Selective High Schools -kokeeseen, jonka New South Walesin kuudesluokkalaiset tekevät. Vuonna 2001 The Sun-Herald -lehti rankkasi koulun Australian 7. parhaaksi tyttökouluksi perustuen siihen, kuinka moni koulujen alumneista oli päätynyt Suomen Kuka kukin on -teosta vastaavaan Who's Who in Australia -teokseen. ==Lähteet== Luokka:Sydneyn oppilaitokset
William Courtenay

William Courtenay (n. 1342–1396) oli Herefordin ja Lontoon piispa sekä Canterburyn arkkipiispa 1381–1396. Courtenay oli Hugh de Courtenayn nuorempi poika ja äitinsä puolelta sukua Edvard I:lle. Ennen piispaksi tuloaan hän oli Yorkin kaniikki. Hänet vihittiin Herefordin piispaksi 28-vuotiaana 17. maaliskuuta 1370, ja nuoren ikänsä vuoksi hän sai nimityksen paavilta. Hän siirtyi Lontooseen 1375. == Lähteet == Luokka:Canterburyn arkkipiispat Luokka:Herefordin piispat Luokka:Lontoon piispat Luokka:1340-luvulla syntyneet Luokka:Vuonna 1396 kuolleet Luokka:Oxfordin yliopiston kanslerit
Shobana

Shobana Chandrakumar (s. 21. maaliskuuta 1966), tunnetaan parhaiten nimellä Shobana, on intialainen elokuvanäyttelijä ja Bharata Natyam -tanssija. Hän oli yksi johtavista näyttelijättäristä malajalamin-, tamilin-, telugun- ja kannadankielisissä elokuvissa 1980- ja 1990-luvulla. Hän voitti kaksi Kansallista elokuvapalkintoa parhaasta naispääosasta, elokuvista Manichitrathazhu (1993) ja Mitr, My Friend (2002). Vuonna 2006 Intian valtio myönsi Shobanalle Padma Shri -palkinnon. ==Filmografia== * Mangala Nayaki (1980) * April 18 (1984) * Kanamarayathu (1984) * Ithiri Poove Chuvannapoove (1984) * Enakkul Oruvan (1984) * Avidathepole Ivideyum (1985) * Vasantha Sena (1985) * Meenamasathile Sooryan (1985) * Azhiyatha Bandhangal (1985) * Eeran Sandhya (1985) * Thammil Thammil (1985) * Anu Bandham (1985) * Ee Sabdam Innathe Sabdam (1985) * Ayanam (1985) * Yathra (1985) * Upaharam (1985) * T.P. Balagopalan M.A. (1986) * Kunjattakilikal (1986) * Iniyum Kurukshethram (1986) * Ente Entethu Mathram (1986) * Abhayam Thedi (1986) * Kshamichu Ennoru Vakku (1986) * Chaitnaya (1986) * Nyayavidhi (1986) * Ee Kaikalil (1986) * Rareeram (1986) * Vrutham (1987) * Nadodikkattu (1987) * Ithrayum Kalam (1987) * Muvva Gopaludu (1987) * Anantaram (1987) * Vellanakalude Nadu (1988) * Janmandharam (1988) * Idu Namma Alu (1988) * Dhwani (1988) * Aparan (1988) * Abhinandana (1988) * Vicharana (1988) * Rudraveena (1988) * Mukthi (1988) * Siva (1989) * Nari Nari Naduma Murari (1990) * Kokila (1989) * Innale (1989) * Charithram (1989) * Iyer the Great (1990) * Sasneham (1990) * Alludugaru (1990) * Kalikkalam (1990) * Ulladakkam (1991) * Keechu Raallu (1991) * Kankettu (1991) * April 1 Vidudhala (1991) * Appula Appa Rao (1991) * Rowdy Gari Pellam (1991) * Rowdy Alludu (1991) * Thalapathi (1991) * Oru Kochu Bhoomikulukkam (1992) * Hello Darling (1992) * Ahankari (1992) * Pappayude Swantham Appoos (1992) * Rakshana (1993) * Rendilla Poojari (1993) * Meleparambil Aanveedu (1993) * Maya Mayuram (1993) * Manichitrathazhu (1993) * Thenmavin Kombath (1994) * Pavithram (1994) * Pakshe (1994) * Minnaram (1994) * Manathe Vellitheru (1994) * Commissioner (1994) * Vishnu (1994) * Sindoora Rekha (1995) * Minnaminuginum Minnukettu (1995) * Mazhayethum Munpe (1995) * Suryaputrulu (1996) * Kumkumacheppu (1996) * Aramana Veedum Anjoorekkarum (1996) * Hitler (1996) * Superman (1997) * Kalyana Kacheri (1997) * Kaliyoonjal (1997) * Agni Sakshi (1999) * Valliettan (2000) * Sradha (2000) * Mitr, My Friend (2002) * Dance Like a Man (2003) * Maampazhakkaalam (2004) * Makalkku (2005) * Game (2006) * Apna Asmaan (2007) * Mere Baap Pehle Aap (2008) * Sagar alias Jacky Reloaded (2009) * Podaa Podi (2011) * Kochadaiiyaan (2014) ==Aiheesta muualla== * Shobanan virallinen sivusto * Luokka:Intialaiset näyttelijät Luokka:Vuonna 1966 syntyneet Luokka:Elävät henkilöt
Santa Ynez

Santa Ynez on väestönlaskennallinen asuinpaikka (CDP), joka sijaitsee Santa Barbaran piirikunnassa, Kaliforniassa, Yhdysvalloissa. ==Aiheesta muualla== *Santa Ynez Valley Wine Club *Santa Ynez Valley News *Santa Ynez Valley Online News and Information *Chumash Casino *Santa Ynez Airport Luokka:Kalifornian väestönlaskennalliset asuinpaikat Luokka:Santa Barbaran piirikunta
United Negro College Fund

United Negro College Fund (UNCF) on yhdysvaltalainen yleishyödyllinen järjestö, joka varainkeruulla pyrkii maksamaan mustien opiskelijoiden lukukausimaksuja sekä keräämään stipendivaroja 39 yksityiseen historialliseen mustien yliopistoon ja korkeakouluun. Järjestön perusti Frederick D. Patterson vuonna 1944. ==Aiheesta muualla== * United Negro College Fund -virallinen kotisivu Luokka:Yhdysvaltalaiset hyväntekeväisyysjärjestöt
Hans Egeden patsas

thumb|300px|Hans Egeden patsas Hans Egeden patsas on patsas Nuukin kaupungissa Grönlannissa. Patsas on rakennettu Hans Egeden kunniaksi, joka perusti Nuukin kaupungin vuonna 1728. Patsas sijaitsee lähellä Nuukin tuomiokirkkoa. Patsas töhrittiin kesäkuussa 2020. Grönlannin parlamentin edustaja Aki-Matilda Høegh- Dam (Siumut) sanoi, että patsas tulisi siirtää museoon ja katsoi sen edustavan kolonialismia.. == Lähteet == Luokka:Muistomerkit Luokka:Grönlannin rakennukset ja rakennelmat Luokka:Nuuk
True Colors

True Colors tai True Colours voi tarkoittaa esimerkiksi seuraavia: == Musiikki == * True Colors, Cyndi Lauperin albumi vuodelta 1986 ** ”True Colors”, albumin nimikappale * True Colours, High Contrastin vuodelta 2002 * True Colours, Level 42:n albumi vuodelta 1984 * True Colours, Split Enzin albumi vuodelta 1980 * True Colors, Zeddin albumi vuodelta 2015 == Televisio == * Väritetty totuus (engl. True Colors), Herbert Rossin ohjaama elokuva vuodelta 1991 * True Colors, vuosina 1990–1992 Foxilla esitetty televisiosarja.
Kirkel

Kirkel on kunta Saksassa Saarpfalzin alueella Saarlandissa. Sesijaitsee noin 8 km Neunkirchenistä kaakkoon ja 20 km Saarbrücken itä-koilliseen. Kaupungin keskustasta muutaman sadan metrin päässä on hyvin säilynut linnanraunio. Pieni Kirkelin linna rakennettiin 1075 ja on kaupungin maamerkki. Linna sijaitsee pienellä linnamäellä, ja korkean tornin ansiosta, jossa on 169 askelmaa, se näkyy hyvin kauas. Kirkelissä on ollut koko Saarlandin seudun tihein metsäalue. Kauniiden maisemien vuoksi siellä käy paljon matkailijoita. Siellä on runsaasti juhlia. Sen merkittävin tapahtuma on elokuinen "Wurstmarkt", joka kestää for 3–4 päivää ja on todellinen olutfestivaali. ==Lähteet== ==Aiheesta muualla== *Burgsommer auf Burg Kirkel *Picture of the castle Kirkel on Historische-Orte.de Luokka:Saarlandin kunnat
Telephone

Telephone voi tarkoittaa esimerkiksi: * Téléphone, vuonna 1976 perustettu ranskalainen rockyhtye * Telephone (kappale), vuonna 2010 julkaistu kappale Lady Gagalta ja Beyoncélta * Telefone (Long Distance Love Affair), vuoden 1983 kappale Sheena Eastonilta * Telephone, vuoden 1984 kappale Diana Rossilta * The Telephone Album, vuoden 1998 albumi yhtyeeltä Lotion * Puhelin (elokuva) (), vuonna 1977 ilmestyneen vakoiluelokuvan ohjannut Don Siegel == Katso myös == * puhelin
Rehab

Rehab voi tarkoittaa esimerkiksi: * Rehab (yhtye), yhdysvaltalainen rockyhtye * Rehab, Quiet Riotin albumi vuodelta 2006 * Rehab, Lecraen albumi vuodelta 2010 * Rehab, Eskimo Callboyn albumi vuodelta 2019 * The Rehab, Young Buckin albumi vuodelta 2010 * "Rehab", Amy Winehousen kappale vuodelta 2006 * "Rehab", Rihannan kappale vuodelta 2007 cs:Rehabilitace (rozcestník) en:Rehabilitation es:Rehabilitación fr:Réhabilitation it:Riabilitazione nl:Rehabilitatie no:Rehabilitering sk:Rehabilitácia sr:Рехабилитација (вишезначна одредница) sh:Rehabilitacija tr:Rehabilitasyon uk:Реабілітація
Japaninviiriäinen

Japaninviiriäinen (Coturnix japonica) on viiriäisten sukuun kuuluva pieni kanalintu, jota tarhataan munien vuoksi. Japaninviiriäisiä elää eri puolilla Itä-Aasiaa kuten Mongoliassa, Japanissa, Koreassa ja Kiinassa. Sen elinympäristöä ovat ruohikkomaat, pellot ja jokien rannat. == Koko ja ulkonäkö == Japaninviiriäinen on väritykseltään ruskeankirjava ja valkoinen juova kulkee linnun silmän yläpuolella. Naaraat ovat kookkaampia kuin koiraat. Paino on noin 110–160 grammaa. == Tarhaaminen == Japaninviiriäisiä tarhataan munien ja lihan vuoksi. Tarhatulta japaninviiriäiseltä on hautomisvietti lähes täysin kadonnut, joten lisääminen tapahtuu aina hautomakoneen avulla. Haudonta-aika on 16–17 vrk. Poikaset ovat syntyessään 6–7 gramman painoisia. Tarhatuissa japaninviiriäisissä on villivärisen lisäksi useita erilaisia ruskeita värimuotoja, sekä myös valkoisia ja kirjavia. Sukupuolen määritys tapahtuu seuraamalla käyttäytymistä: koiraat kulkevat hieman pystymmässä ja ääntelevät ”kiroilemalla” selvästi terävämmin kuin naaraat, jotka ovat lisäksi kookkaampia ja ruumiiltaan pyöreämpiä. Sukukypsillä koirailla on myös peräaukon yläpuolella patti, jonka avulla sukupuolen voi myös määrittää. Kahta koirasta ei pääsääntöisesti voi pitää samassa häkissä, vaikka välillä se onnistuukin. Häkin pitää olla vähintään puoli metriä, mieluummin korkeampikin. Säikähtäessään viiriäiset hyppäävät ilmaan ja voivat taittaa niskansa. Japaninviiriäisille voi ruokana antaa kanojen rehua. Tämän lisäksi ne tarvitsevat kalkkia ja karheaa hiekkaa. == Lähteet == == Aiheesta muualla == * Japanese Quails * www.munanetti.net * ITIS: Coturnix japonica * BirdLife: Coturnix japonica Luokka:Aitokanat Luokka:Siipikarja
Toyota iQ

Toyota iQ on Toyotan vuonna 2008 Genovan autonäyttelyssä esitelty kaupunkiauto. Toyota iQ tuli myyntiin Japanissa lokakuussa 2008 ja Euroopassa tammikuussa 2009. Pohjois-Amerikassa Toyota iQ:ta myydään nimellä Scion iQ. Toyota iQ suunniteltiin Smart Fortwon haastajaksi. Toyota iQ:n pituus on 2,99 metriä. Koko rakenne suunniteltiin uudelleen niin, että pituus voidaan käyttää paremmin hyväksi. Toyota iQ:n vahvuus on esimerkiksi istuinpaikkajärjestely: etupenkeille kaksi henkilöä, ja takapenkille yksi henkilö (kunhan ei ole turhan kookas) sekä yksi lapsi. "Pelkääjän" paikalla edessä istutaan hiukan edempänä kuin kuskin paikalla. Toyota iQ:ta saa myös kaksipaikkaisena versiona. Toyota iQ on suunniteltu Toyota European Design and Development -studiossa Nizzassa, Ranskassa. Vuoden 2009 Euro NCAP -kolaritestistä iQ sai tulokseksi täydet viisi tähteä. Toyota iQ valittiin vuoden japanilaiseksi autoksi 2008. Moottorivalikoimaan lukeutuvat 1,0- ja 1,3-litraiset bensiinimoottorit sekä 1,4 litran diesel, jota ei tuoda Suomeen. == Lähteet == == Aiheesta muualla == Iq Toyota Luokka:A-segmentin autot Luokka:2000-vuosikymmenen autot Luokka:2010-luvun autot
Mianna Meskus

Mianna Meskus on suomalainen sosiologi, joka on erikoistunut terveyssosiologiaan ja modernin lääketieteen historiaan. Meskus väitteli tohtoriksi Helsingin yliopiston sosiaalitieteiden laitokselta vuonna 2009. Meskus työskentelee Suomen akatemian tutkijatohtorina Helsingin yliopistossa ja vierailevana tutkijana London School of Economics and Political Sciencessa, Isossa-Britanniassa. Hänen väitöskirjansa Elämän tiede (2009) on julkaistu kirjana. Siinä käsitellään perinnöllisyyslääketieteen historiaa Suomessa, erityisesti sikiötutkimuksen kehitystä ja käyttöönottoa ja sitä, miten tämä on vaikuttanut vanhemmuuteen. Väitöskirja sai Suomalaisen tiedeakatemian laatupalkinnon sekä Laadullisen terveystutkimuksen tutkijaverkoston (LATE) Laatua terveyteen-tunnustuspalkinnon. == Julkaisut == * == Lähteet == * Mianna Meskus Helsingin yliopiston sivuilla Luokka:Suomalaiset sosiologit Luokka:Syntymävuosi puuttuu Luokka:Elävät henkilöt
ESPN Classic

ESPN Classic on urheiluun keskittynyt kanava Euroopassa. Kanavan omistaa ESPN Inc., ja se lähettää ohjelmaa 24 tuntia vuorokaudessa, seitsemänä päivänä viikossa. Joitakin ESPN:n ohjelmia näytetään myös Canal+-kanavilla. Luokka:Televisiokanavat Luokka:Vuonna 2006 perustetut televisiokanavat Luokka:Vuonna 2013 lakkautetut televisiokanavat Luokka:ESPN
Yhdystie 2020

Yhdystie 2020 on yhdystie, joka kulkee Valtatie 8:n ja E8:n risteyksestä Mynämäeltä Seututien 204 risteykseen Pöytyän Yläneelle. Tien pituus on 33 kilometriä. Tien osoitenimi on Mynämäen kunnan puoleisella tieosuudella Yläneentie ja Pöytyän kunnan puoleisella tieosuudella Mynämäentie. Yhdystie on koko matkallaan asvaltoitu, mutta keskiviiva tiellä on vain valtatien 8 ja yhdystien 2021 liittymien välillä. Tie on geometrialtaan paikoittain mutkainen. Vuonna 2019 Väylävirasto on julkaissut Valtatielle 8 tarkoitetun Turku-Pori -yhteysvälin kehittämisselvityksen. Selvityksessä ehdotetaan, että Nousiaisten ja Mynämäen välin nelikaistaistamisen yhteydessä yhdystien 2020 ja valtatien 8 välinen liittymä parannettaisiin eritasoliittymäksi. Tiehankkeesta on tehty yleissuunnitelma ja se huomioidaan Mynämäen sekä Varsinais-Suomen maakuntakaavoissa. Hankkeen arvioidaan aikataulultaan olevan toteutettavissa vasta vuoden 2027 jälkeen. == Lähteet == 2020 Luokka:Yläne Luokka:Pöytyän liikenne Luokka:Mynämäen liikenne
Huippuvuortenunikko

Huippuvuortenunikko (Papaver dahlianum ssp. polare) on levinneisyydeltään arktinen unikko, joka on napaunikon (Papaver dahlianum) alalaji. Sitä tavataan Huippuvuorilla ja Karhusaarella, napaunikko kasvaa lähialueella myös Grönlannissa ja pohjoisimmassa Norjassa Varangin niemimaalla. Panarctic Flora: Papaver dahlianum Nordh. Sitä pidetään Huippuvuorten symbolina. Huippuvuortenunikko on 5–10 cm korkea kasvi. Sen kukka on läpimitaltaan 2–4 cm. == Lähteet == Luokka:Unikot Luokka:Huippuvuoret
Kytkentäepätasapaino

Kytkentäepätasapaino eli alleelliassosiaatio (engl. linkage disequilibrium eli LD) on populaatiogenetiikassa käytetty käsite, jolla tarkoitetaan tilannetta, jossa eri lokuksissa sijaitsevat alleelit esiintyvät yhdessä useammin tai harvemmin kuin niiden tilastomatemaattisten odotusten mukaisesti tulisi esiintyä. Kytkentäepätasapainon yleisyyteen väestössä vaikuttavat monet tekijät. Näitä ovat etenkin geneettinen kytkentä, luonnonvalinta, geneettinen ajautuminen, rekombinaationopeus, valikoiva parinmuodostus ja väestön sisäiset geneettiset ryhmäerot. Luokka:Molekyylibiologia
Jenny Carlstedt

Jenny Carlstedt (s. 16. heinäkuuta 1972 MaarianhaminaJenny Carlstedt klassinen.fi (arkistoitu linkki)) on suomalainen mezzosopraano. Hän on ollut kiinnitettynä Frankfurtin oopperaan vuosina 2002–2016. Carlstedt on opiskellut Sibelius-Akatemiassa ja Guildhall School of Music and Dramassa Lontoossa. Hän debytoi Suomen kansallisoopperassa vuonna 2001. Jenny Carlstedt on ollut vieraileva solisti muun muassa Theater an der Wienissä, Glyndebournessa ja Kööpenhaminan kuninkaallisessa teatterissa. Hän on laulanut Timo Mustakallio -laulukilpailun finaalissa ja sijoittunut toiseksi Lappeenrannan laulukilpailussa 1999.Jenny Carlstedt, Mezzosopran Jenny Carlstedtin kotisivut (arkistoitu linkki) ==Lähteet== Luokka:Suomalaiset mezzosopraanot Luokka:Vuonna 1972 syntyneet Luokka:Elävät henkilöt
Peter Woldemar Hannikainen

Peter Woldemar Hannikainen (4. huhtikuuta 1858 Parikkala – 4. syyskuuta 1928 Helsinki) oli metsänhoitaja, joka toimi Metsähallituksen ylijohtajana. Ylioppilasmatrikkeli 1853–1899 : Peter Woldemar Hannikainen ==Henkilöhistoria== Hannikaisen isä oli komissiomaanmittari ja kirjailija Pietari Hannikainen ja äiti Karin Margareta Krank. Hänen puolisonsa vuodesta 1880 oli Selma Elisabeth Fagerström (k. 1929). Metsänhoitaja Yrjä Sigismund Hannikainen (1884-1927) ja Helsingin Sanomien toimitussihteeri Klaus Hannikainen (1885-1937) olivat heidän poikiansa.Ylioppilasmatrikkeli 1905, matrikkelinumero 29506 Klaus Hannikainen Hannikainen tuli ylioppilaaksi 1875 Suomalaisesta normaalilyseosta ja suoritti päästötutkinnon Evon metsäopistosta 1878, jolloin hänestä tuli metsäkonduktööri. Hannikainen tuli virkatalojen ylimääräiseksi metsänhoitajaksi 1880 ja vakinaiseksi 1891. Metsähallituksen järjestyksessä neljäntenä ylitirehtöörinä eli ylijohtajana Hannikainen toimi 1902–1918. Hänen aikanaan valtionmetsien hoidon tehostaminen lisäsi niiden taloudellista tuottoa moninkertaiseksi. Hannikainen oli Suomen Metsätieteellisen Seuran perustajia ja sen ensimmäinen puheenjohtaja. Hän toimitti ja julkaisi Suomen ensimmäistä metsänhoidon aikakauskirjaa Suomen Metsänhoitolehteä 1888–1903. Hannikaiselle myönnettiin todellisen valtioneuvoksen arvo vuonna 1915. ==Julkaisuja== Hannikainen julkaisi muun muassa seuraavat teokset: * Metsänkasvatuksesta, 1880 * Metsien hoidosta I, Metsänkasvatuksesta, 1882 * Metsien hoidosta II, Metsätalouden järjestämisestä, 1885 * Vähäsen metsistä, 1887 (Något om skogarna, 1888) * Ruotsalais-suomalainen sanaluettelo Suomen Metsänhoitolehdessä, 1889 ja 1893 * Kootkaa metsäpuitten siemeniä, 1892 ja 1902 * Metsänhoito-oppi, 1892, 1893 ja 1919 * Metsänhoito maanviljelyksen rinnalla, 1893 * Suomen metsät kansallisomaisuutenamme, 1896 * Metsätaloutemme, sen merkitys ja tehostaminen, 1930 (postuumisti). Hän julkaisi myös kirjoituksia useissa alan suomen- ja vieraskielisissä lehdissä. == Lähteet == * Sivu 272. ===Viitteet=== Luokka:Suomalaiset metsänhoitajat Luokka:Metsähallituksen johtajat Luokka: Suomalaiset toimittajat Luokka: Suomalaiset tietokirjailijat Luokka:Vuonna 1858 syntyneet Luokka:Vuonna 1928 kuolleet
Croc 2

Croc 2 (myös nimellä Croc Adventure Japanissa) on Argonaut Softwaren kehittämä ja Fox Interactiven vuonna 1999 julkaisema videopeli. Peli julkaistiin PlayStationille, Game Boy Colorille ja Windowsille. Julkaisua Sega Dreamcastille suunniteltiin, mutta se hylättiin vaikeuksien vuoksi. Croc 2 jäi kyseisen pelisarjan viimeiseksi. == Juoni == Croc 2 ajoittuu Croc: Legend of the Gobbosin jälkeiselle ajalle sen jälkeen, kun päähenkilö Croc on pelastanut Paroni Danten sieppaamat gobbot. Gobbojen ja Crocin juhliessa pahat paroni Danten alaiset dantinit suunnittelevat paroninsa paluuta. Keksijä Gobbo ennustaa tämän, minkä vuoksi hänet vangitaan. Crocin pelatessa rannalla hän huomaa pullon, jonka sisällä on kirje. Kirjeessä on krokotiilinpoikasen jalanjälki. Selviää, että kirjeen lähettäjä(t) etsivät poikaansa. Croc näyttää kirjettä gobbojen kuninkaalle Rufukselle, joka kertoo, että Crocin täytyy mennä toiselle saarelle, jolla asuvat gobbot voivat auttaa häntä vanhempien etsimisessä. Gobbot valmistavat keinulaudan ja lennättävät Crocin saarelle, josta hänen matkansa alkaa. == Hahmot == === Päähenkilöt === * Croc * Kuningas Rufus * Keksijä Gobbo * Kirpputorimyyjä Pete === Viholliset === * Baron Dante, pimeä velho ja sarjan loppuvastus. * Soveena Kalmari, suuri purppura kraken. * Cannon Boat Keith, piraatti, joka johtaa luutanko-joukkoa. * Flavio, kala, joka osaa sylkeä kuumaa vettä. * Lava Lamp Larry, tulidemoni, jonka kehitti Dante. * Venus Fly Von-Trappe, suuri kärpäsloukku, joka syö gobboja. * Village Masher, suunniteltu tuhoamaan luolamiehiä. * Goo Man Chu * Roger Red Ant, suuri muurahainen, joka pitää räjähteistä. == Vastaanotto == Toisin kuin pelisarjan ensimmäinen osa, Croc 2 sai osaksi hyvän ja osaksi heikon vastaanoton. IGN antoi kokonaispisteiksi 7.5/10 PlayStation-versiolle ylistäen pelin ääniä, grafiikoita, ääniraitaa ja kritisoiden vaikeustasoa sekä kuvakulmia. NowGamer antoi 8.4/10 kritisoiden vain vaikeustasoa. GameSpot antoi PC-versiolle 3/5 ja PS-versiolle 2.5/5 kohdistaen kritiikkinsä kuvakulmaan ja vaikeustasoon. Allgame arvosteli PS-version ja antoi pelille 2/5 kritisoiden myös kuvakulmia ja vaikeutta. GamePro antoi pelille 3/5. == Lähteet == Luokka:Vuoden 1999 videopelit Luokka:Game Boy Color -pelit Luokka:PlayStation-pelit Luokka:Windows-pelit Luokka:Tasohyppelyt
Mustapyöriäinen

Mustapyöriäinen (Phocoena spinipinnis) on Etelä-Amerikan rannikoilla elävä pyöriäislaji. Mustapyöriäinen on heimonsa pienimpiä lajeja, yleensä 140–180 cm pitkä ja painaa 40–70 kg. Selkäpuoli on musta tai tummanharmaa, vatsapuoli vaaleampi. Laji muuttuu kokonaan mustaksi pian kuolemansa jälkeen, mistä se on saanut suomenkielisen nimensä. Tieteellinen nimi spinipinnis viittaa piikkiseen evään, eli selkäevän etureunan väkäsiin. Mustapyöriäisiä tavataan matalissa rannikkovesissä eteläisestä Brasiliasta Tulimaahan ja Tyynenmeren puolella pohjoiseen Peruun asti. Ei ole selvää, ovatko eri valtamerten rannikoiden populaatiot yhteydessä toisiinsa. Useimmat havainnot rannikkovesistä, mutta joskus näitä pyöriäisiä on tavattu jopa tuhannen metrin syvyydestä tai 50 km:n päässä rannikolta. Mustapyöriäinen luokiteltiin pitkään puutteellisesti tunnetuksi, mutta Kansainvälisen luonnonsuojeluliiton vuoden 2018 listassa sen asema muutettiin silmälläpidettäväksi. Lajin tilanne tunnetaan edelleen heikosti, mutta se vaikuttaisi olevan harvinainen koko levinneisyysalueellana ja sitä todennäköisesti jää kalastuksen sivusaaliiksi. Mustapyöriäinen syö pääasiassa avomeren parvikaloja kuten sardelleja ja kummeliturskaa, sekä lisäksi mustekaloja ja katkarapuja.Phocoena spinipinnis, Burmeister's Porpoise Marinebio == Lähteet == Luokka:Pyöriäiset
Superbe (fregatti)

Superbe oli suomalainen nelimastoinen fregatti ja suurimpia Oulussa rakennettuja purjealuksia. == Alkuvaiheet == Superbe rakennettiin vuonna 1814 Haukiputaan Kurtinhaudalla Carl Magnus Engmanin omistamalla varvilla. Engman oli 1800-luvun alussa Oulun suurin laivanvarustaja. Superbe oli kolmimastoinen tasasaumainen puufregatti, jonka kantokyky oli 203 lästiä. Aluksessa ei koskaan käytetty konevoimaa. Alus oli varustettu rakennusvaiheessa Suomen sodan jälkeisen epävakaan ajan takia rannikoiden puolustamista varten neljällä kanuunalla. Aluksella kuljetettiin muun muassa malmia. Aluksen kapteeneina mainittu muun muassa viipurilainen Ohlsen (1835) ja viipurilainen Widgren (1834–1845). Aluksessa olivat osakkaina Carl M. Engman ja Carl E. Junnelius. Alus myytiin Kokkolaan vuonna 1822. Alus teki matkan muun muassa Liverpooliin vuonna 1835. ==Lähteet== Luokka:Suomalaiset purjelaivat
Maria (kuunari)

Maria oli suomalainen kaksimastoinen kuunari, joka haaksirikkoutui myrskyssä vuonna 1848. == Alkuvaiheet == Maria rakennettiin vuonna 1852 Oulussa laivavarvilla. Alus oli kaksimastoinen tasasaumainen puukuunari, jonka pituus oli 59 ja leveys 20 jalkaa ja kantokyky 35 lästiä. Aluksessa ei koskaan käytetty konevoimaa. Aluksen omisti F. J. Franzén vuosina 1844-1847 ja Carl E. Junnelius vuosina 1847-1850. Alus kuljetti etupäässä Nybyn lasitehtaan ikkunalasia. Paluulastina se toi vientitavaroita Suomeen. Laivan kapteeneina toimivat Erik Liljebäck (1844), Simon P. Kranck (1845), C. E. Junnelius (1846-1848), J. J. Ömanson (1848), Johan Byström (1849) ja Johan Simulin (1850). Alus kävi Tukholmassa, Lyypekissä, Amsterdamissa ja Rostockissa. == Onnettomuus == 9\. marraskuuta 1848 Maria lähti Tukholmasta matkalleen kohti Oulua. Kova myrsky yllätti aluksen, ja se ajoi karille Bjurön luona, Skellefteån eteläpuolella, saaden pohjakosketuksen. Laivan vuotava hylky upposi karin läheisyyteen. Miehistö nousi pelastusveneisiin, ja kapteeni Simulin jäi viimeiseksi laivan kannelle. Iso aalto pyyhkäisi Simulinin mereen, ja hän katosi aallokkoon. Laivan muu miehistö pelastui onnettomuudesta. ==Lähteet== Luokka:Suomalaiset purjelaivat Luokka:Laivaonnettomuudet Suomessa
Silmälasipyöriäinen

Silmälasipyöriäinen (Phocoena dioptrica) on eteläisen pallonpuoliskon merialueilla elävä pyöriäislaji. Silmälasipyöriäisen pituus vaihtelee 1,2 metristä 2,2 metriin, naaraat ovat selvästi pienempiä kuin koiraat. Selkäpuoli on sinisenmusta, vatsapuoli puhtaanvalkoinen ja värialueiden raja on terävä. Suupielestä rintaevän etureunaan kulkee harmaa juova. Silmien ympärillä on mustat renkaat, jotka näyttävät silmälaseilta. Aikaisemmin laji tunnettiin vain Etelä-Amerikan kaakkoisosan rannikolta Brasiliasta, Uruguaystä Tulimaahan asti, mutta tuoreita havaintoja on tehty kauempaa valtamereltä. On mahdollista, että levinneisyysalue kiertää koko Etelämantereen sellaisella etäisyydellä, jossa veden lämpötila on 1–10 °C. Vain neljän yksilön vatsan sisältöä on tutkittu; ne olivat syöneet sardelleita ja sirkkaäyriäisiä. 1990-luvun lopulla laji luokiteltiin omaan sukuunsa Australophocaena. Nisäkäsnimistötoimikunta on ehdottanut sen uudeksi suomenkieliseksi nimeksi valkovatsapyöriäinen.Australophocaena dioptrica Luonnontieteellinen Museo == Lähteet == Luokka:Pyöriäiset
Lazarus (täsmennyssivu)

Lazarus voi tarkoittaa esimerkiksi: ;Ihmiset * Lazarus eli Lasarus, Raamatun henkilö * Bob Lazarus (1956–2009), yhdysvaltalainen koomikko * Charles Lazarus (s. 1923), yhdysvaltalainen liikemies, Toys "R" Us -yhtiön perustaja * Edward Lazarus (s. 1958), yhdysvaltalainen kirjailija ja lakimies * Emma Lazarus (1849–1887), yhdysvaltalainen runoilija * Fred Lazarus, Jr. (1884–1973), yhdysvaltalainen liikemies * Glenn Lazarus (s. 1965), australialainen rugbypelaaja * Henry Lazarus (1815–1895), brittiläinen klarinetisti * John Lazarus (s. 1947), kanadalainen näytelmäkirjailija * Joseph Lazarus (1903–1943), yhdysvaltalainen olympianyrkkeilijä * Leon Lazarus (1919–2008), sarjakuvakirjailija * M. E. Lazarus (1822–1895), yhdysvaltalainen anarkisti * Mark Lazarus (s. 1938), englantilainen jalkapalloilija * Mell Lazarus (1927–2016), yhdysvaltalainen sarjakuvapiirtäjä * Moritz Lazarus (1824–1903), saksalainen filosofi * Paul Lazarus (s. 1962), englantilainen jalkapalloilija * Richard Lazarus (1922–2002), yhdysvaltalainen psykologi ;Yhtyeet * Lazarus, 1970-luvun yhtye ;Albumit * Lazarus, Lazaruksen albumi * Lazarus, Travie McCoyn albumi ;Kappaleet * "Lazarus", David Bowien kappale * "Lazarus", Porcupine Treen kappale * "Lazarus", moe.:n kappale * "Lazarus", Chimairan kappale * "Lazarus", Fozzyn kappale * "Lazarus", Hacriden kappale * "Lazarus", Placebon kappale * "Lazarus", Circa Surviven kappale * "Lazarus", The Boo Radleysin kappale ;Muut merkitykset * Lazarus, ohjelmointiympäristö * Team Lazarus, italialainen formulatalli * Lazarus-ryhmä, pohjoiskorealainen hakkeriryhmä
Muonionalustan meteoriitti

Muonionalustan meteoriitti on rautameteoriitti, joka löydettiin vuonna 1906 Pohjois-Ruotsista. Meteoriitin löysivät vuonna 1906 paimenessa olevat lapset Kitkiöjärven kylästä. Pian tämän jälkeen löytö todettiin rautameteoriitiksi. Saman meteoriitin toinen kappale löytyi vasta vuonna 1948, ja tämän jälkeen on löytynyt useita kyseisen meteoriitin osia. Suurimmat löydetyt kappaleet ovat olleet yli tonnin painoisia. Koska tutkimuksissa ei ole löytynyt meteoriitin kraatteria ja kappaleet ovat hajaantuneet jääkausien kuljettamina laajalle alueelle, meteoriitin iäksi on arvioitu yli 800 000 vuotta. Meteoriitin tyyppi on oktaedriitti luokka IVA. Muonionalustan meteoriitti sisältää rautaa yli 90 prosenttia. Muita metalleja siinä on seuraavasti: nikkeliä 8,42 %, galliumia 2,24 ppm, germaniumia 0,133 ppm ja iridiumia 1,6 ppm. Metallissa on voimakkaita Widmanstättenin kuvioita. == Lähteet == == Aiheesta muualla == Luokka:Meteoriitit